טימותי שאלאמה

טימותי הַאל שָׁאלַאמֶה (באנגלית: Timothée Hal Chalamet; נולד ב-27 בדצמבר 1995) הוא שחקן יהודי-אמריקאי-צרפתי, זוכה פרס גילדת שחקני המסך ופרס גלובוס הזהב. היה מועמד לפרס אוסקר לשחקן הטוב ביותר בגיל 22 עבור משחקו בסרט "קרא לי בשמך", תפקיד שעליו קיבל מועמדויות גם לפרס גלובוס הזהב, לפרס באפט"א, לפרס גילדת שחקני המסך ולפרסים נוספים.

 ביוגרפיה 
שאלאמה נולד בשכונת הלס קיצ'ן, מנהטן, ניו יורק, שבארצות הברית. אמו היא ניקול פלנדר, מתווכת נדל"ן ורקדנית ברודוויי לשעבר, דור שלישי בניו יורק. היא אמריקאית יהודייה, ממוצא אוסטרי ורוסי. אביו הוא מארק שאלאמה, עורך עיתונות של יוניצ"ף, צרפתי מהעיר נים ממוצא קנדי, נוצרי פרוטסטנטי. יש לו אחות גדולה, פאולינה (ילידת 1992), שחקנית אף היא, שמתגוררת בצרפת. סבו מצד אביו היה כומר בצרפת.

שאלאמה מתגורר בניו יורק. הוא דובר צרפתית ואנגלית. חלק מחופשות הקיץ בילדותו הוא העביר אצל משפחת אביו שבצרפת.

שאלאמה למד בחטיבת הביניים על שם בוקר טי. וושינגטון, שנים שתיאר כ"שלוש שנים אומללות" בגלל היעדר מוצא יצירתי בסביבה הקפדנית של בית הספר. קבלתו לבית הספר התיכון למוזיקה ואמנויות הבמה תיכון לגרדיה הייתה נקודת מפנה בהערכתו למשחק. לדבריו,  הארי שיפמן, המורה שלו ללימודי דרמה בשנה השנייה בתיכון, כל כך התרשם מהאודישן שלו שהוא התעקש על קבלתו של שאלאמה לבית הספר למרות שנדחה בראיון בגלל הציונים בחטיבת הביניים שלו, ואמר "נתתי לו את הציון הגבוה ביותר שנתתי לילד בחיי באודישן." הוא כיכב במחזות זמר בבית הספר, בין היתר במחזה "קברט" בתפקיד אמסי ובמחזה "צ'ריטי המתוקה" בתפקיד אוסקר לינדקוויסט. הוא סיים את לימודיו בשנת 2013.

לאחר בית הספר התיכון, שאלאמה (עדיין בן 17) למד באוניברסיטת קולומביה במשך שנה אחת, במגמת אנתרופולוגיה תרבותית. בהמשך עבר ללמוד באוניברסיטת ניו יורק במגמת משחק כדי להמשיך בקריירת המשחק שלו באופן חופשי יותר, לאחר שהתקשה לעשות זאת בקולומביה לאחר שצילם את "בין כוכבים". עם עזיבתו את קולומביה עבר שאלאמה להתגורר בשכונת קונקורס בברונקס.

שאלאמה חתום כיום בסוכנות השחקנים  שבבוורלי הילס, קליפורניה.

 קריירה 

 2004–2016: התחלת הקריירה 
ממוזער|שאלאמה, 2014|שמאל|280x280 פיקסלים
בשנת 2004, בגיל 9, שאלאמה החל להופיע בפרסומות טלוויזיה. אחת מהן הייתה לחברת האוכל האמריקנית "מקורמיק" .

בשנת 2008, החל את קריירת המשחק שלו בשני סרטי אימה קצרים, "גבעת הקצבים" ו"ליצן".

בשנת 2009, שאלאמה ערך את הופעת הבכורה הטלוויזיונית שלו בתפקיד אורח בפרק של סדרת הדרמה המשטרתית "חוק וסדר". באותה שנה, שיחק תפקיד משני בסרט הדרמה הרומנטית "לאהוב את לאה" .

בשנת 2011, שאלאמה ערך את הופעת הבכורה שלו על הבמה במחזה הקומדיה "הגבוהים" באוף-ברודוויי.

בשנת 2012, שיחק תפקיד משני בסדרת הדרמה הקומית "רופא להשכיר". באותה שנה שיחק גם תפקיד משני בסדרת המותחן "הומלנד", שם שאלאמה גילם את בנו המורד של סגן הנשיא. יחד עם שאר צוות השחקנים, הוא היה מועמד לפרס גילדת שחקני המסך לאנסמבל הטוב ביותר.

בשנת 2013, שאלאמה שיחק תפקיד ראשי לצד מירה סורבינו בסרט הדרמה הטלוויזיוני "השוטר". באותה שנה, שיחק תפקיד קטן בסרט המלחמה הרומנטי "כחול בוער" , אך הסצנה שלו נחתכה על ידי הבמאי ולא פורסמה. בשנה זו גם הופיע בתיאטרון בהופעת "ספוקן שואו" כחלק משבוע האמנויות צעירים הלאומי.

בשנת 2014, שאלאמה ערך את הופעת הבכורה שלו בסרט קולנוע בתפקיד משני לצד ג'ניפר גארנר ואדם סנדלר בסרט הדרמה הקומית "גברים, נשים וילדים" . באותה שנה, כיכב בתפקיד משני לצד מתיו מקונוהיי, אן האת'וויי וקייסי אפלק בסרט המדע-בדיוני "בין כוכבים". בנוסף לשנה זו, הוא שיחק גם תפקיד קטן בסרט הקומדיה "חברים גרועים ביותר" . בשנה זו גם שיחק תפקיד ראשי בסרט הדרמה הקצר "מסתובבים".

בשנת 2015, שאלאמה כיכב בתפקיד ראשי לצד קירנן שיפקה בסרט מותחן הפנטזיה "אחת ושניים" . תפקידו הבא בשנה זו היה גילום הגרסה המתבגרת של דמותו של ג'יימס פרנקו, בסרט "יומני האדרל" . באותה שנה שיחק את צ'ארלי קופר, נכדם של דמויותיהם של דיאן קיטון וג'ון גודמן, בסרט קומדיית חג המולד "כולם אוהבים את הקופרס" .

בשנת 2016, שאלאמה כיכב בתור הדמות הראשית במחזה הביוגרפי "הבן האובד" במועדון התיאטרון מנהטן וגם באוף-ברודוויי. הופעתו זכתה לשבחים וזיכתה אותו בפרס לוסיל לורטל לשחקן הראשי המצטיין במחזה. באותה שנה, שאלאמה גם כיכב לצד לילי רייב ולילי ריינהרט בסרט הדרמה הקומית "מיס סטיבנס" .

 2017–2020: סרטי קולנוע ומועמדות לאוסקר 
שמאל|שאלאמה לצד האמר, 2017|264x264 פיקסלים
בשנת 2017, הגיעה פריצתו של שאלאמה בקריירה עם תפקידו הראשי לצד ארמי האמר בסרט הדרמה הרומנטית המצליח "קרא לי בשמך". על הופעתו בסרט זכה בעשרות פרסים וקיבל מועמדויות לפרס איגוד מבקרי הקולנוע, פרס גלובוס הזהב, פרס גילדת שחקני המסך, פרס באפט"א ופרס האוסקר, כולם לשחקן הטוב ביותר. הוא האדם השלישי הצעיר ביותר שמועמד לפרס האוסקר לשחקן הטוב ביותר, בגיל 22.

בסרטו השני של שנה זו, גילם שאלאמה נער מגושם שנסחף לעסקי סחר הסמים לאורך כל הקיץ, בסרט דרמת הפשע "לילות קיץ חמים" . מאוחר יותר באותה שנה, הוא שיחק תפקיד ראשי לצד סרשה רונאן בסרט הדרמה "ליידי בירד". בשנה זו גם גילם חייל צעיר בשם פיליפ דה ז'רדן, לצד כריסטיאן בייל בסרט המלחמה "אויבים" .

ממוזער|שאלאמה, 2018|שמאל|309x309 פיקסלים
בשנת 2018, שאלאמה שיחק תפקיד ראשי לצד סטיב קארל בסרט הדרמה הביוגרפית "ילד יפה" . על הופעתו בסרט זה, שאלאמה זכה למועמדויות בפרסים בטקסי פרסי גלובוס הזהב, פרסי גילדת שחקני המסך ופרסי באפט"א.
בשנת 2019, שאלאמה כיכב בתפקיד ראשי לצד סלינה גומז וג'וד לאו בסרט הקומדיה הרומנטית "יום גשום בניו יורק". באותה שנה גילם שאלאמה בתפקיד ראשי את הנרי החמישי מלך אנגליה, נסיך שבצעירותו הופך למלך אנגליה, בסרט הדרמה התקופתית "המלך"  בנטפליקס. בסרט השלישי שלו בשנה זו, שאלאמה שיחק תפקיד משני לצד מריל סטריפ ואמה ווטסון בסרט הדרמה ההיסטורית "נשים קטנות".

בשנת 2020, בחודש דצמבר, שאלאמה הנחה בפעם הראשונה פרק של סדרת קומדיית המערכונים "סאטרדיי נייט לייב".

 2021–הווה: עלייה למעמד של שחקן וכוכב עולמי, סרטים שוברי קופות וזכיות בפרסים רבים 
שמאל|שאלאמה לצד זנדאיה, 2024|200x200 פיקסלים
בשנת 2021, שאלאמה כיכב לצד זנדאיה בתור הדמות הראשית פול אטריידס  בסרט המדע-בדיוני המצליח "חולית". הסרט זכה להכנסות של כ-410 מיליון דולר ברחבי העולם. באותה שנה, שאלאמה שיחק לצד לאונרדו דיקפריו וג'ניפר לורנס בתפקיד משני בסרט קומדיית האנסמבל "אל תסתכלו למעלה" של נטפליקס. בשנה זו גם שיחק תפקיד משני בסרט הקומדיה הביוגרפית "הכרוניקה הצרפתית". בנוסף לשנה זו, שאלאמה כיכב לצד וינונה ריידר בפרסומת של סופרבול בתפקיד אדוארד ידי מספריים – הומאז' לפרוטגוניסט מסרטו הגותי של טים ברטון "המספריים של אדוארד".

בשנת 2022, שאלאמה שיחק תפקיד ראשי בסרט האימה הרומנטית "עצמות והכל" . הוא גם הפיק את הסרט. בשנת 2023, שאלאמה אירח את "סאטרדיי נייט לייב" בפעם השנייה. לאחר מכן גילם בתפקיד הראשי את ווילי וונקה  בסרט המוזיקלי "וונקה". שאלאמה שר שבעה שירים לפסקול הסרט. הופעתו זיכתה אותו במועמדות נוספת לפרס גלובוס הזהב לשחקן הטוב ביותר. "וונקה" עשה הכנסות של כ-634 מיליון דולר ברחבי העולם וזכה להצלחה קופתית גדולה. באותה שנה, שאלאמה החל להיות הפרזנטור של הבושם לגברים של שאנל "Bleu De Chanel" , הוא כיכב בפרסומת של המותג.

בשנת 2024, שאלאמה חזר לגלם את תפקידו של פול אטריידס בסרט ההמשך "חולית: חלק שני". הסרט גרף מעל 715 מיליון דולר ברחבי העולם. מגזין וראייטי דיווח כי הצלחתם בקופות של הסרטים "וונקה" ו"חולית: חלק שני" ביססה את שאלאמה ככוכב מרכזי.

באותה שנה, שאלאמה הפיק ושיחק את בוב דילן בסרט הדרמה הביוגרפית "אנונימי לגמרי", שאלאמה התכונן לסרט זה במשך 5 שנים מרגע הליהוק שלו ושר כ-40 שירים של דילן בסרט. על הופעתו בסרט זה, הוא היה מועמד לאוסקר, באפט"א וגלובוס הזהב לשחקן הטוב ביותר. והפך לאדם הצעיר ביותר שזכה בפרס גילדת שחקני המסך להופעה הטובה ביותר של שחקן ראשי , בגיל 29. שאלאמה היה מועמד גם לפרס גראמי על עבודתו על הפסקול של הסרט.

ממוזער|שאלאמה, 2025|שמאל|270x270 פיקסלים
בשנת 2025, שאלאמה הנחה את "סאטרדיי נייט לייב" בפעם השלישית, הוא גם ביצע שלושה שירים של דילן בתוכנית כאורח מוזיקלי, והפך לזמר הלא-מקצועי הראשון שמילא את התפקיד מזה 30 שנה. באותה שנה הוא הפיק וגילם תפקיד ראשי בסרט דרמת הספורט הקומית "מרטי סופרים".

בשנת 2026, הוא צפוי לחזור לתפקידו בתור פול אטריידס בסרט ההמשך השלישי והאחרון "משיח חולית". בשנה זו הוא גם צפוי לשחק תפקיד ראשי בסרט מותחן האקשן "היי-סייד". על פי הדיווחים, הוא ירוויח 25 מיליון דולר עבור השתתפותו בסרט.

 חיים אישיים 
בשנים 2013-2014, ניהל מערכת יחסים זוגית עם הזמרת לורדס ליאון, בתה של מדונה.

בשנים 2018-2020, היה בזוגיות עם השחקנית והדוגמנית לילי-רוז דפ.

בשנת 2020, לאחר הפרידה מדפ, יצא לתקופה קצרה של מספר חודשים עם השחקנית אייסה גונסאלס.

מאפריל 2023, שאלאמה נמצא בזוגיות עם הדוגמנית ואשת העסקים קיילי ג'נר.

 פילמוגרפיה 
 קולנוע 
שנהסרטתפקידהערות2014גברים, נשים וילדים דני ואנסבין כוכביםטום קופר הצעירחברים גרועיםסם הצעיר2015אחד ושנייםזאקThe Adderall Diariesסטיבן אליוט בבגרותוכולם אוהבים את הקופרסצ'רלי קופר2016מיס סטיבנסבילי מיטמן2017קרא לי בשמךאליו פרלמןלילות קיץ חמים דניאל מידלסטוןליידי בירדקיילאויביםטוראי פיליפ דה-ז'רדין2018ילד יפהניק שאף2019יום גשום בניו יורקגטסבי ולסהמלךהנרי החמישי, מלך אנגליהנשים קטנותתיאודור "לורי" לורנס2021חוליתפול אטראידיסהכרוניקה הצרפתיתזפירליאל תסתכלו למעלהקוונטין 2022עצמות והכל ליגם מפיק 2023וונקהוילי וונקה2024 חולית: חלק שני פול אטראידיסאנונימי לגמריבוב דילן2025מרטי סופריםמרטי מאוזרגם מפיק2026משיח חוליתפול אטראידיס

 טלוויזיה 
שנהסדרהתפקידהערות2009חוק וסדראריק פוליפרק: "Pledge"לאהוב את לאהג'ייק לבר הצעירסרט טלוויזיה של CBS2012רופא להשכירלוק4 פרקיםהומלנדפין וולדןתפקיד משני; (עונה 2); 8 פרקים2022Entergalacticג'ימידיבוב; ספיישל טלוויזיוני של נטפליקס

פרסים ומועמדויות
שנהפרסקטגוריהפרויקטתוצאהמקור2013פרס גילדת שחקני המסךהביצוע הטוב ביותר של אנסמבל בסדרת דרמההומלנד2017פרסי גות'הםשחקן פורץ דרךקרא לי בשמך2018פרס גלובוס הזהבהשחקן הטוב ביותר בסרט קולנוע - דרמהקרא לי בשמךפרסי איגוד מבקרי הקולנוע האמריקאיהשחקן הטוב ביותרקרא לי בשמךפרס גילדת שחקני המסךההופעה הטובה ביותר שחקן בתפקיד ראשיקרא לי בשמךהביצוע הטוב ביותר של צוות שחקנים בסרט קולנועליידי בירדפרס באפט"א לקולנועהשחקן הטוב ביותר בתפקיד ראשיקרא לי בשמךפרס אינדפנדנט ספיריטהשחקן הראשי הטוב ביותרקרא לי בשמךפרס אוסקרהשחקן הטוב ביותרקרא לי בשמך2019פרס גלובוס הזהבשחקן המשנה הטוב ביותר בסרט קולנועילד יפהפרסי איגוד מבקרי הקולנוע האמריקאישחקן המשנה הטוב ביותרילד יפהפרס גילדת שחקני המסךההופעה הטובה ביותר של שחקן בתפקיד משנהילד יפהפרס באפט"א לקולנועהשחקן הטוב ביותר בתפקיד משנהילד יפהפרסי האקדמיה האוסטרלית לאמנויות הקולנוע והטלוויזיההשחקן הראשי הטוב ביותרהמלך2022פרס גילדת שחקני המסךהביצוע הטוב ביותר של צוות שחקנים בסרט קולנועאל תסתכלו למעלה2024פרס גלובוס הזהבהשחקן הטוב ביותר בסרט קולנוע - מוזיקלי או קומדיהוונקהפרסי האקדמיה האוסטרלית לאמנויות הקולנוע והטלוויזיהפרס בחירת הקהל לשחקן אהובפרס בחירת הילדים של ניקלודיאוןשחקן קולנוע אהובוונקהפרס המוזיקה במדיה של הוליוודשיר - ביצוע על המסך (סרט)"Blowin' in the Wind" מתוך "אנונימי לגמרי"סרט בנושא מוזיקה, ביופי או מוזיקליאנונימי לגמרי2025פרס גלובוס הזהבהשחקן הטוב ביותר בסרט קולנוע - דרמהפרס סטלייטהשחקן הטוב ביותר בסרט קולנוע - דרמהפרס סאטורןהשחקן הטוב ביותר בסרטפרס באפט"א לקולנועהשחקן הטוב ביותר בתפקיד ראשיפרס גילדת שחקני המסךהשחקן הטוב ביותר בסרט קולנועפרס אוסקרהשחקן הטוב ביותר2026פרס איגוד מבקרי הקולנוע האמריקאיהשחקן הטוב ביותרמרטי סופריםפרס גלובוס הזהבהשחקן הטוב ביותר בסרט קולנוע - סרט מוזיקלי או קומדיהפרס גילדת שחקני המסךהשחקן הטוב ביותר בסרט קולנועפרס אוסקרהשחקן הטוב ביותר

קישורים חיצוניים



הערות שוליים


קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקנים ילדים אמריקאים
קטגוריה:מדבבים יהודים אמריקאים
קטגוריה:זוכי פרס גות'הם: שחקנים
קטגוריה:אמריקאים ממוצא צרפתי
קטגוריה:אמריקאים ממוצא קנדי
קטגוריה:אמריקאים ממוצא יהודי-אוסטרי
קטגוריה:אמריקאים ממוצא רוסי-יהודי
קטגוריה:פורבס 30Under30
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרס גילדת שחקני המסך - שחקנים
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:אמריקאים שנולדו ב-1995